ROBINS:มาตรการกระตุ้นศก.หนุนแนะซื้อราคาเป้าหมาย 72.00 บาท
ROBINS:มาตรการกระตุ้นศก.หนุนแนะซื้อราคาเป้าหมาย 72.00 บาท
1 ธ.ค. 2559

บล.โนมูระ พัฒนสิน ระบุในบทวิเคราะห์วันนี้(1 ธ.ค.) ว่า บริษัท ห้างสรรพสินค้าโรบินสัน จำกัด (มหาชน) หรือ ROBINS คาดกำไรไตรมาส 4/59 เพิ่มขึ้นทั้งเทียบช่วงเดียวกันของปีก่อน,เทียบไตรมาสก่อนหน้า จากช่วงฤดูกาลและมาตรการกระตุ้นเศรษฐกิจ และโตต่อเนื่อง 17%  ในปีหน้า
ราคาหุ้นปรับตัวลงมาหลังมาตรการช็อปช่วยชาติยังไม่ได้เสนอครม.สร้างโอกาสในการเข้าลงทุน และยังซื้อขาย ณ ระดับ PER 22x ต่ำกว่ากลุ่มฯซึ่งอยู่ที่ 27x และได้ประโยชน์สูงสุดเป็นลำดับต้นๆจากมาตรการลดภาษี
มาตรการช็อปช่วยชาติ แม้จะเลื่อนออกไป แต่ยังคาดจะนำเสนอครม.ในช่วงถัดไป + จำนวนเงินที่นำมาใช้ลดภาษี 1.5 – 3 หมื่นบาท คิดเป็นเม็ดเงินการใช้จ่ายสูง 4.5 – 9 หมื่นล้านบาท (ฐานผู้เสียภาษีบุคคลธรรมดาราว 3 ล้านคน) แนะนำซื้อราคาเป้าหมาย 72.00 บาท